
Preporuke za rad škola stranih jezika i drugih sličnih oblika edukacije 
tijekom epidemije koronavirusa (COVID-19) 


Ove se preporuke odnose na provedbu mjera prilikom pohađanja škola stranih jezika tijekom epidemije 
koronavirusa (COVID-19) radi zaštite predavača, i polaznika. Iste mjere mogu se primijeniti i na druge slične 
oblike edukacije koje odlukama Stožera civilne zaštite Republike Hrvatske nisu obustavljene. 


1. Prostorno-tehnički i organizacijski uvjeti 


Održavati higijenu prostora. Učionicu, prijemni ured, sanitarni čvor i ostale prostore prije održavanja 
predavanja potrebno je očistiti, a prema mogućnosti i dezinficirati. Potrebno je osigurati dostatnu količinu 
jednokratnih materijala za brisanje ruku, deterdženata i sredstava za čišćenje. Za svaku prostoriju 
potrebno je osigurati kantu za otpatke s odgovarajućim poklopcem. Upute za čišćenje i dezinfekciju 
dostupne su na sljedećim poveznicama: Bez oboljelih od COVID-19: https://www.hziz.hr/wp- 
content/uploads/2020/03/Ciscenje-i-dezinfekcija-prostorije-bez-oboljelih-od-COVID-19-2.4.2020..pdf 

Osobe pod sumnjom ili oboljele od COVID-19: https://www.hzjz.hr/wp- 
content/uploads/2020/03/Ciscenje-i-dezinfekcija-prostora-u-kojima-je-boravila-osoba-pod-sumnjom- 








COVID-19-2.4.2020..pdf 


Postaviti dozator s dezinfekcijskim sredstvom. Za sve djelatnike i polaznike prije ili neposredno nakon 
ulaska u prostore za održavanje predavanja, na vidljivom mjestu, nužno je postaviti informacije o 
higijenskim postupcima i osigurati dostupnost dozatora za dezinfekciju ruku s dezinfekcijskim sredstvom 
(na bazi alkohola u koncentraciji ne manjoj od 70 % ili drugog sredstva prikladnog za korištenje na koži s 
deklariranim virucidnim djelovanjem prema uputama proizvođača). 


Održavati mjere fizičke udaljenosti. Predavanja organizirati tako da se pri ulasku u učionice poštuju mjere 
udaljenosti od 2 metra između polaznika. Sjedeća mjesta u učionicama rasporediti na način da između 
kandidata također postoji razmak od 2 metra te definirati maksimalan broj polaznika koji istovremeno 
mogu boraviti u učionici. Polaznicima prilikom prijave savjetovati da prilikom dolaska i u vremenu prije 
ulaska u zgradu poštuju mjere fizičke udaljenosti. 


Prilagoditi broj polaznika u grupi. Prilikom prijavljivanja polaznika ili organiziranja predavanja već 
postojećih grupa voditi računa da broj polaznika ne prelazi maksimalan broj sjedećih mjesta u učionici koji 
zadovoljava mjere fizičke udaljenosti. 


Prozračivanje. Redovito prozračivati sve prostore. 


Klima uređaji, uređaji za grijanje i ventilaciju. Općenita preporuka za unutarnje prostore je prozračivanje 
otvaranjem prozora, a manje korištenjem ventilacijskih sustava. Pri korištenju ventilacijskih sustava 
posvetiti posebnu pažnju praćenju stanja filtera i održavanju pravilnog stanja brzina zamjene zraka u 
zatvorenom prostoru. Treba provjeriti pravilno funkcioniranje opreme za ventilaciju i izmjenu zraka. 


Preporuča se ventilacija povećanim postotkom vanjskog zraka koji cirkulira u sustav te način rada bez 
recirkulacije kako bi se poticale promjene zraka koje smanjuju koncentraciju potencijalno zaraznih čestica. 

Nakon predavanja očistiti učionicu i sanitarni čvor. Po obavljenom predavanju, prostorije se očiste (pod 
se pere uobičajenim deterdžentom za pranje, a površine koje su se dodirivale (kvake, stolovi i slično) peru 
se, a potom i dezinficiraju. Prostorije se dobro prozrače (prozori se drže širom otvorenima najmanje 30-tak 
minuta). 


2. Preporuke za predavače i polaznike 


Opće zaštitne mjere. Izbjegavati dodirivanje lica. Prilikom kašljanja ili kihanja, pokriti usta i nos laktom ili 
papirnatom maramicom koju kasnije treba baciti u smeće i oprati ruke. Redovito prati ruke sapunom i 
vodom / ili koristiti dezinficijens. Ostale opće mjere prevencije širenja bolesti COVID-19 dostupne su na: 
https://www.hzjz.hr/wp-content/uploads/2020/03/Dodatne-upute-za-pojedince-kolektive-i- 





poslodavce.pdf 


Dnevno mjerenje tjelesne temperature. Predavači i polaznici prije dolaska trebaju izmjeriti tjelesnu 
temperaturu. Ako je tjelesna temperatura viša od 37,2 “C u jutarnjim satima, ako se osoba osjeća bolesno 
ili ima bilo koje znakove bolesti (odnosi se na sve simptome i znakove bolesti, ne samo na bolesti dišnih 
puteva), treba se javiti nadređenom i ne dolaziti na posao dok se telefonski ne javi nadležnom obiteljskom 
liječniku. Polaznicima se također savjetuje mjerenje temperature prema istim kriterijima te u slučaju 
povišene tjelesne temperature ne dolazak na predavanja i kontaktiranje izabranog liječnika obiteljske 
medicine. 


Preporuča se nošenje maski u zatvorenim prostorima. Osim medicinskih maski mogu se koristiti i maske 
za lice koje prekrivaju usta i nos. Upute o pravilnom korištenju maski dostupne su na poveznici: 
https://www.hzjz.hr/wp-content/uploads/2020/03/Maske-za-lice-1.pdf 


U učionici ne konzumirati hranu. U učionicama se preporuča ne konzumirati hranu. Polaznicima prilikom 
prijave preporučiti da sa sobom ponesu vlastitu bočicu s vodom koju je potrebno oprati deterdžentom i 
toplom vodom po dolasku kući. Ako je bočica jednokratna, nakon konzumacije adekvatno odložiti u kantu 
za otpatke. 


Mjere prilikom praktičnog dijela; dezinfekcija opreme. Ako se prilikom edukacije koristi oprema, 
primjerice na radionicama, nakon korištenja rekvizita i ostale opreme, ista se mora po završetku aktivnosti 
dezinficirati. 


Ograničiti trajanje boravka u zatvorenim prostorima. Po završetku predavanja ili drugog oblika edukacije 
preporuča se ne zadržavati se u zatvorenim prostorijama dulje nego je to potrebno. 


Evidencija. Za boravak u prostorima škole stranih jezika uspostavit će se sustav vođenja evidencije (podaci 
o zaposlenicima i korisnicima i eventualno ostalim uključenim osobama potrebnim za odvijanje aktivnosti 
te lokaciji) radi naknadnog lakšeg epidemiološkog praćenja kontakata u slučaju pojave zaraze virusom 
SARS-CoV-2. Informacije sadržavaju: ime i prezime djeteta te ime, prezime i broj telefona roditelja ili 
skrbnika, odnosno ime i prezime polaznika te broj telefona ako se radi o punoljetnoj osobi. 


